Gerda Lind

Gerda Gustava Lind (14. kesäkuuta 1880 Asikkala  – 10. tammikuuta 1953 Helsinki) oli suomalainen oopperalaulaja. 

Gerda Lindin vanhemmat olivat majuri Knut Anders Lind ja Ebba Fredrika Gustava Sevén. Lind opiskeli Helsingin musiikkiopistossa ja laulua Berliinissä 1901–1906. Hän oli oopperalaulajana Freiburgin kaupunginteatterissa 1907–1908 ja Trierin kaupunginteatterissa 1910–1913. Berliinissä hänen opettajiaan olivat Leporello Müller ja Maria Dietrich, Freiburgissa hän esiintyi ensimmäisen kerran Das Nachtlager in Granada -teoksen Gabrielen roolissa. Suomalaisessa oopperassa Lind esiintyi 1913–1927, joskin vieraili myös oopperassa Essenissä ja toimi laulunopettajana  Helsingissä. Lindin repertuaariin kuului kaikkiaan noin 45 roolia, muun muassa osia kaikissa Mozartin oopperoissa.

Lähteet

Aiheesta muualla
 Gerda Lind, Suomen Kansallisoopperan esitystietokanta

 Suomalaiset oopperalaulajat
 Suomalaiset musiikkipedagogit
Vuonna 1880 syntyneet
Vuonna 1953 kuolleet